31998R2387
L 297/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (Евратом) № 2387/98 НА КОМИСИЯТА
от 3 ноември 1998 година
относно присъединяването на Европейската общност за атомна енергия и на Европейската общност, действащи като една страна, към Споразумението, сключено между Канада, Швеция, Украйна и Съединените американски щати, с което през 1993 година се създава научно-технологичен център в Украйна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия, и по-специално член 101, параграф 2 от него,
като взе предвид одобрението на Съвета,
като има предвид, че присъединяването на Европейската общност за атомна енергия и на Европейската общност, действащи като една страна, към Споразумението, сключено между Канада, Швеция, Украйна и Съединените американски щати, с което през 1993 г. се създава научно-технологичен център в Украйна, следва да бъде одобрено от името на Европейската общност за атомна енергия,
ПРИЕ НАСТОЯЩИЯ РЕГЛАМЕНТ:
Член 1
Присъединяването на Европейската общност за атомна енергия и на Европейската общност, действащи като една страна, към Споразумението, сключено между Канада, Швеция, Украйна и Съединените американски щати, с което през 1993 г. се създава научно-технологичен център в Украйна, изменено с Протокола от 7 юли 1997 г. (наричано по-долу „Споразумението“) и Декларацията на Европейските общности, отнасяща се до член 1, с настоящото се одобряват от името на Европейската общност за атомна енергия.
Текстовете на споразумението, на инструмента за присъединяване и декларацията са приложени към настоящия регламент (1).
Член 2
От Комисията и от Съвета се посочва по един представител на Общността в Управителния съвет съгласно член IV, буква В от споразумението.
Член 3
Научно-технологичният център в Украйна е юридическо лице и се ползва с най-широката правосубектност, която се предоставя на юридическите лица съгласно приложимото в Общността законодателство, и по-специално може да сключва договори, да придобива и да се разпорежда с движимо и недвижимо имущество, както и да бъде страна в съдебни производства.
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 1998 година.